

**REPUBLIKA HRVATSKA**

**KRAPINSKO-ZAGORSKA ŽUPANIJA**

**GRAD PREGRADA**

**Gradsko vijeće**

KLASA: 810-01/19-01/17

URBROJ: 2214/01-01-19-2

Pregrada, 13.12. 2019.

Temeljem članka 17., stavka 1. Zakona o sustavu civilne zaštite („Narodne novine“, broj 82/15, 118/18), članka 58. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 49/17) te članka 32. Statuta Grada Pregrada („Službeni glasnik Krapinsko-zagorske županije“ broj 06/13, 17/13, 7/18, 16/18-pročišćeni tekst), Gradsko vijeće Grada Pregrada na svojoj 22. sjednici, održanoj 13.12.2019. godine, donosi

**PLAN RAZVOJA**

**sustava civilne zaštite na području Grada Pregrade za 2020. godinu**

**s trogodišnjim financijskim učincima**

# UVOD

Člankom 17. stavak 1. Zakona o sustavu civilne zaštite („Narodne novine“, broj 82/15, 118/18) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i godišnji Plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine.

Temeljem Smjernica za organizaciju i razvoj sustava civilne zaštite na području Grada Pregrade za razdoblje od 2017. godine do 2020. godine (KLASA: 810-01/17-01/18, URBROJ: 2214/01-01-17-3, od dana 14. prosinca 2017. godine), donosi se Plan razvoja sustava civilne zaštite na području Grada Pregrade za 2020. godinu.

# PLANSKI DOKUMENTI

Nastavno su navedeni planski dokumenti i odluke koje je potrebno izraditi u 2020. godini.

Tablica 1. Popis planskih dokumenata i odluka za izradu u 2020. godini

| **NAZIV DOKUMENTA** | **NOSITELJ IZRADE** | **IZRAĐIVAČ** | **ROK IZRADE** | **DONOSI** |
| --- | --- | --- | --- | --- |
| Plan vježbi civilne zaštite Grada Pregrade za 2020. godinu | Gradonačelnik | Grad Pregrada | siječanj 2020. | Gradonačelnik |
| Izrada elaborata za vježbu civilne zaštite | Stožer civilne zaštite | Upravljačka skupina | 30 dana prije održavanja vježbe | Gradonačelnik |
| Odluka o imenovanju povjerenika civilne zaštite i njihovih zamjenika | Načelnik Stožera | Grad Pregrada | ožujak 2020. | Načelnik Stožera |
| Smjernice za organizaciju i razvoj sustava civilne zaštite za razdoblje od 2021. – 2024. godine | Gradonačelnik | Grad Pregrada | prosinac 2020. | Gradsko vijeće |
| Ažuriranje Plana djelovanja civilne zaštite Grada Pregrade | Gradonačelnik | Grad Pregrada | prosinac 2020. | Gradonačelnik |

## VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE

Grad Pregrada sukladno Pravilniku o vođenju evidencije pripadnika operativnih snaga sustava civilne zaštite („Narodne novine“, broj 75/16) osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite.

Evidencija se ustrojava i kontinuirano ažurira za:

* članove Stožera civilne zaštite,
* povjerenike civilne zaštite i njihove zamjenike,
* koordinatore na lokaciji,
* pravne osobe od interesa za sustav civilne zaštite.

Grad Pregrada dužan je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno dostaviti Krapinsko-zagorskoj županiji.

*Nositelj i izrađivač*: Grad Pregrada

*Rok dostave podataka*: prema roku određenom od strane Krapinsko-zagorske županije

Kontakt podatke operativnih snaga sustava civilne zaštite (adrese, fiksni i mobilni telefonski brojevi) u planskim dokumentima potrebno je kontinuirano ažurirati.

# OPERATIVNE SNAGE SUSTAVA CIVILNE ZAŠTITE

## STOŽER CIVILNE ZAŠTITE

Stožer civilne zaštite Grada Pregrade osnovan je Odlukom o osnivanju Stožera civilne zaštite, KLASA: 810-01/17-01/08, URBROJ: 2214/01-02-17-1, od dana 21. lipnja 2017. godine. Sastoji se od načelnika Stožera, zamjenika načelnika Stožera te 10 članova. Odlukom o izmjenama i dopunama Odluke o osnivanju Stožera civilne zaštite (KLASA: 810-01/17-01/08, URBROJ: 2214/01-02-18-2, od dana 16. svibnja 2018. godine) te II. Izmjenama i dopunama Odluke o osnivanju Stožera civilne zaštite (KLASA: 810-01/17-01/08, URBROJ: 2214/01-02-19-3, od dana 18. travnja 2019. godine), došlo je do izmjena članova Stožera civilne zaštite Grada Pregrada.

Stožer civilne zaštite Grada Pregrade potrebno je:

* Upoznati s Planom djelovanja civilne zaštite Grada Pregrade

*Nositelj*: Grad Pregrada

*Izvršitelj*: načelnik Stožera civilne zaštite i zamjenik načelnika Stožera civilne zaštite

*Rok*: lipanj 2020. godine

* Pripremiti i održati vježbu operativnih snaga sustava civilne zaštite

*Nositel*j: Grad Pregrada

*Izvršitelj:* Stožer civilne zaštite i operativne snage sustava civilne zaštite.

*Rok izvršenja:* Prema Planu vježbi civilne zaštite za 2020. godinu

Potrebno je provesti osposobljavanje za članove Stožera civilne zaštite Grada Pregrade koji se još nisu osposobili sukladno Zakonu o sustavu civilne zaštite („Narodne novine“, broj 82/15, 118/18).

*Nositelj*: MUP – Ravnateljstvo civilne zaštite

*Rok izvršenja*: U roku od godinu dana od imenovanja.

## OPERATIVNE SNAGE VATROGASTVA

Na području Grada Pregrade osnovana je Vatrogasna zajednica Grada Pregrade koju čine sljedeća dobrovoljna vatrogasna društva: Pregrada, Benkovo, Stipernica i Vinagora.

Vatrogasna zajednica Grada Pregrade u cilju spremnosti i brzog djelovanja u 2020. godini planira provesti sljedeće aktivnosti:

* održavanje vježbi
* osposobljavanje članova

*Vrijeme planiranih aktivnosti*: tijekom 2020. godine

*Predviđena sredstva*: 150.000,00 kuna

Oprema koja nedostaje, a bila bi nužna u provođenju akcija zaštite i spašavanja:

* kombinezoni i kacige sa zaštitnim naočalama za šumske požare,
* gležnjače za šumske požare,
* termo kamera,
* agregati za struju,
* zaštitne rukavice.

## GRADSKO DRUŠTVO CRVENOG KRIŽA PREGRADA

Planirane aktivnosti Gradskog društva Crvenog križa Pregrada u 2020. godini obuhvaćaju koordinaciju, praćenje, unapređivanje i razvoj u provođenju i ostvarivanju višestrukih zadaća s područja sljedećih grupa djelatnosti temeljem Zakona o Hrvatskom Crvenom križu („Narodne novine“, broj 71/10):

* Socijalno-humanitarne aktivnosti
* Djelatnost službe traženja
* Provođenje dijela zdravstvenih aktivnosti sukladno Zakonu o Hrvatskom Crvenom križu
* Rad s mladeži crvenog križa
* Uključivanje u provođenje tradicionalnih akcija organizacije Hrvatskog Crvenog križa

*Vrijeme planiranih aktivnosti*: tijekom 2020. godine

*Predviđena sredstva*: 20.000,00 kuna

Oprema koja nedostaje, a bila bi nužna u provođenju akcija zaštite i spašavanja:

* ovlaživač zraka,
* dio opreme za članove interventnog tima – radna odjela i cipele.

## HRVATSKA GORSKA SLUŽBA SPAŠAVANJA – STANICA KRAPINA

HGSS – Stanica Krapina u cilju spremnosti za angažiranjem u akcijama zaštite i spašavanja u 2020. godini planira provesti tečajeve i vježbe.

Dio članstva će pristupiti ispitu za gorske spašavatelje, zatim redovnim tečajevima HGSS-a (ljetne tehnike spašavanja, zimske tehnike spašavanja, speleo tehnike spašavanja), kao i specijalističkim tečajevima (spašavanje na divljim vodama i poplavama, upravljanje bespilotnim letjelicama, vođenje potraga i dr.). Nekolicina pripadnika Stanice priprema za tečaj za letače spašavatelje (spašavanje iz helikoptera).

HGSS – Stanica Krapina planira sudjelovati na državnim vježbama HGSS-a, vježbama civilne zaštite jedinica lokalnih samouprava, ali i provoditi stanične vježbe radi kako bi bili što spremniji za pojedine vrste spašavanja.

*Vrijeme planiranih aktivnosti*: tijekom 2020. godine

HGSS – Stanica Krapina na godišnjoj bazi obnavlja opremu specijaliziranu za spašavanje ljudi u nepristupačnim, neurbanim, a zadnjih godina nerijetko i u urbanim područjima. Oprema ima svoj vijek trajanja i sukladno preporukama proizvođača potrebno ju je mijenjati svakih nekoliko godina. Stanica konstantno nabavlja potrebnu opremu, te će tako i u sljedećoj 2020. godini nabavljati specijaliziranu opremu (gurtne, karabineri, užad, radio veze, GPS uređaji, informatička oprema potrebna za provođenje potražnih akcija), opremu vezanu za spašavanje u poplavama i divljim vodama, opremu za spašavanje u speleološkim objektima i dr.

## POVJERENICI CIVILNE ZAŠTITE I NJIHOVI ZAMJENICI

Odlukom o imenovanju povjerenika i zamjenika povjerenika civilne zaštite na području Grada Pregrade, (Službeni glasnik KZŽ, br. 40/2017), imenovano je 10 povjerenika civilne zaštite i 10 zamjenika povjerenika.

Grad Pregrada će sukladno Pravilniku o mobilizaciji, uvjetima i načinu rada operativnih snaga sustava civilne zaštite („Narodne Novine“, broj 69/16) imenovati nove povjerenike i zamjenike povjerenika.

Za povjerenike civilne zaštite i njihove zamjenike potrebno je provesti:

* Imenovanje povjerenika civilne zaštite i njihovih zamjenika

*Nositelj*: Grad Pregrada

*Izvršitelj*: Gradonačelnik Grada Pregrade

*Rok*: ožujak 2020. godine

* Osposobljavanje povjerenika civilne zaštite i njihovih zamjenika

*Nositelj*: Grad Pregrada

*Izvršitelj*: Ministarstvo unutarnjih poslova ili ovlaštena ustanova

*Rok*: tijekom 2020. godine

Nakon imenovanja povjerenika civilne zaštite i njihovih zamjenika potrebno ih je:

* Upoznati s Planom djelovanja civilne zaštite Grada Pregrade

*Nositelj*: Grad Pregrada

*Izvršitelj*: načelnik Stožera civilne zaštite i zamjenik načelnika Stožera civilne zaštite

*Rok*: lipanj 2020. godine

## PRAVNE OSOBE OD INTERESA ZA SUSTAV CIVILNE ZAŠTITE

Odlukom o određivanju pravnih osoba od interesa za sustav civilne zaštite na području Grada Pregrade (Službeni glasnik KZŽ br. 32/2018), određene su sljedeće pravne osobe s ciljem priprema i sudjelovanja u otklanjanju posljedica katastrofa i velikih nesreća:

* Niskogradnja d.o.o. za stambeno-komunalne djelatnosti Pregrada, Stjepana Radića 17, Pregrada;
* Vodoopskrba i odvodnja Pregrada d.o.o. (VIOP d.o.o.), Stjepana Radića 17, Pregrada;
* Osnovna škola Janka Leskovara, Ul. Dragutina Kunovića 8, Pregrada;
* Srednja škola Pregrada, Stjepana Škreblina 2, Pregrada;
* Veterinarska stanica d.o.o., Stjepana Radića 35, Pregrada.

Sukladno Pravilniku o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti u postupku njihovog donošenja („Narodne novine“ broj 49/17), pravne osobe koje su odlukom Gradskog vijeća određene od interesa za sustav civilne zaštite dužne su izraditi operativni plan civilne zaštite.

Pravne osobe operativnim planom razrađuju tko će provesti zadaće, kada, prije, za vrijeme ili neposredno nakon velike nesreće i katastrofe, s kojim resursima te tko je za organiziranje snaga i provođenja zadaća odgovoran.

*Nositelj*: Grad Pregrada

*Izvršitelj*: Gradsko vijeće Grada Pregrade

*Rok* izvršenja: 2020. godina

## KOORDINATORI NA LOKACIJI

Odlukom načelnika Stožera civilne zaštite o imenovanju koordinatora na lokaciji (KLASA: 810-01/19-01/06, URBROJ: 2214/01-03-19-1, od dana 19. veljače 2019. godine), imenovani su koordinatori na lokaciji koji će u slučaju velike nesreće i katastrofe koordinirati aktivnostima operativnih snaga sustava civilne zaštite Grada Pregrade na mjestu intervencije.

Koordinatore na lokaciji Grada Pregrade potrebno je:

* Upoznati s Planom djelovanja civilne zaštite Grada Pregrade

*Nositelj*: Grad Pregrada

*Izvršitelj*: načelnik Stožera civilne zaštite i zamjenik načelnika Stožera civilne zaštite

*Rok*: lipanj 2020. godine

# SUSTAV UZBUNJIVANJA GRAĐANA

Cilj: uspostava sustava uzbunjivanja.

U organizaciji civilne zaštite na području Grada Pregrade, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava civilne zaštite, stoga je potrebno:

* nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa,
* provjeriti čujnost sirena na području Grada Pregrade.

Izvršitelji: Operateri (vlasnici objekata s opasnim tvarima), MUP, Dobrovoljna vatrogasna društva i Grad Pregrada.

# FINANCIRANJE SUSTAVA CIVILNE ZAŠTITE

Cilj: racionalno, funkcionalno i učinkovito djelovanje sustava civilne zaštite.

Prema Zakonu o sustavu civilne zaštite („Narodne novine“, broj 82/15, 118/18), izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga.

Prema tome, u proračunu Grada Pregrade za 2020. godinu, u skladu s ostalim posebnim propisima, implementirati će se sljedeće stavke:

**Tablica 2. Financijska sredstva predviđena za provođenja zadaća civilne zaštite za trogodišnje razdoblje**

|  |  |  |  |
| --- | --- | --- | --- |
| **NOSITELJ KORIŠTENJA FINANCIJSKIH SREDSTAVA IZ PRORAČUNA GRADA** | **VISINA PLANIRANIH SREDSTAVA ZA 2020. GODINU S PROJEKCIJOM ZA 2021. I 2022. GODINU** | | |
| **2020.** | **2021.** | **2022.** |
| Vatrogastvo | **560.000,00** | **560.000,00** | **560.000,00** |
| GDCK Pregrada | **125.000,00** | **125.000,00** | **125.000,00** |
| HGSS-Stanica Krapina | **4.000,00** | **4.000,00** | **4.000,00** |
| Civilna zaštita | **20.000,00** | **20.000,00** | **20.000,00** |
| **UKUPNO** | 709.000,00 | 709.000,00 | 709.000,00 |

# ZAKLJUČAK

Zakonom o sustavu civilne zaštite („Narodne novine“, broj 82/15, 118/18) i podzakonskim aktima definirane su zadaće i okvirna dinamika provođenja poslova u sustavu civilne zaštite.

U 2020. godini potrebno je nastaviti aktivni rad na usklađenju i unaprjeđenju sustava civilne zaštite Grada Pregrade, i to posebice sljedećim aktivnostima:

* donošenjem svih propisanih akata na temelju Procjene rizika od velikih nesreća za Grad Pregradu i Zakona o sustavu civilne zaštite („Narodne novine“, broj 82/15, 118/18),
* održavanjem planiranih pokaznih vježbi i organiziranim informiranjem svih cjelina sustava po novinama i načinima koordinacije,
* jačanjem spremnosti svih operativnih snaga civilne zaštite u jedinstvenom sustavu, uz postavljanje naglaska na osposobljavanje i opremljenost VZG Pregrade,
* osiguranje planiranih proračunskih sredstva za sustav civilne zaštite.

GRADSKO VIJEĆE GRADA PREGRADE

Predsjednica Gradskog vijeća

Tajana Broz